
Irattári tételszám: 
Ügyintéző: 

Megállapodás 
Pszichiátriai betegek ápoló- gondozó otthona típusú szolgáltatás/ellátás igénybevételére

Mely létrejött 
- egyrészről a szolgáltatást/ellátást nyújtó Aranyalma Integrált Szociális Intézmény Fejér Vármegye Tópart Otthon Bicske (székhelye: 8082 Gánt, Bányatelep 1.; törzskönyvi azonosító száma (PIR): 363750; képviseletében Farkas Judit intézményvezető) (a továbbiakban: Intézmény),

[bookmark: _Hlk220493308][bookmark: _Hlk220493280]- másrészről a szolgáltatást/ellátást igénybe vevő személy/a szolgáltatást/ellátást igénybe vevő személy törvényes képviselője[footnoteRef:1] (a továbbiakban: szolgáltatást/ellátást igénybe vevő személy) [1:  A kívánt rész aláhúzandó!] 


(az Intézmény és a szolgáltatást/ellátást igénybe vevő személy a továbbiakban együtt: Felek)   

között az alábbi feltételekkel:

1. A szolgáltatást/ellátást igénybe vevő személy adatai

· Viselt név:
· Születési név:
· Anyja születési neve: 
· Születési hely és idő: 
· Állandó lakcím:

A törvényes képviselő adatai
· Viselt név:
· Cím, elérhetőség:
· A törvényes képviseletet elrendelő irat[footnoteRef:2] száma:  [2:  A törvényes képviseletre vonatkozó iratokat csatolni kell az irattári példányhoz.] 

· A törvényes képviselet mely ügycsoportokra terjed ki: 

2. A szolgáltatás/ellátás biztosításának helye és időtartama

A pszichiátriai betegek ápoló- gondozó otthona típusú szolgáltatást/ellátást az Intézmény a(z) Aranyalma Integrált Szociális Intézmény Fejér Vármegye Tópart Otthon Bicske, 2060 Bicske Szent László u. 48. alatti telephelyén biztosítja 

[bookmark: _Hlk224563626]20…. év …. hó …. napjától kezdődően határozatlan időre/
20…. év …. hó …. napjától kezdődően 20…. év …. hó …. napjáig tartó határozott időre.

3. A teljes körű ellátás során biztosított szolgáltatások

[bookmark: _Hlk224649623]Az Intézmény a szolgáltatást/ellátást igénybe vevő személy részére a szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 67. § (1) bekezdése szerint teljes körű ellátást, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet (a továbbiakban: 1/2000. (I. 7.) SzCsM rendelet) 63. § (1) bekezdése alapján szükség szerint foglalkoztatást és egyéb habilitációs, rehabilitációs jellegű ellátást nyújt az alább részletezettek szerint:
· étkeztetés: napi ötszöri étkezés, orvosi javaslat alapján – dietetikus bevonása mellett – diétás étkezés biztosított. Lehetőség van az étkezésből történő ki- és visszairatkozásra is a házirendben foglaltaknak megfelelően.
· lakhatás: határozott vagy határozatlan időre történő elhelyezéssel, egyágyas/több ágyas szobában, fűtés, világítás, meleg víz biztosítása mellett.
· egészségügyi ellátás: egészségmegőrzést szolgáló felvilágosítás, szűrővizsgálatok megszervezése, rendszeres orvosi ellátás, alapápolás, gyógyszerellátás biztosított. 
· mentális gondozás: az Intézmény biztosítja a személyre szabott bánásmódot, konfliktushelyzetek kialakulásának megelőzése érdekében az egyéni, csoportos megbeszélést, a szabadidő kulturált eltöltésének feltételeit, a szükség szerinti pszichoterápiás foglalkozást, az ellátottak családi és társadalmi kapcsolatai fenntartásának feltételeit, a gondozási tervek megvalósítását, a hitélet gyakorlásának feltételeit, és segíti, támogatja az Intézményen belüli kis közösségek, társas kapcsolatok kialakulását és működését.
· ruházat és textília biztosítása: a megfelelő mennyiségű és minőségű ruházattal nem rendelkező személyeknek – a teljes körű ellátás részeként – az Intézmény a hiányzó ruházatot, az ágyneműt, valamint a tisztálkodáshoz szükséges anyagokat, eszközöket biztosítja. 
· mosás: a ruházat és egyéb textília tisztítását az Intézmény mosodája végzi, térítésmentes szolgáltatásként.
· szocioterápiás foglalkozások szervezése: az Intézmény a szolgáltatást/ellátást igénybe vevő személy meglévő képességeinek szinten tartása és fejlesztése érdekében szocioterápiás foglalkozásokat szervez.

A szolgáltatást/ellátást igénybe vevő személy értékeinek megőrzése a házirendben foglaltak szerint történik.
Az Intézmény alapfeladatát meghaladó szolgáltatások körét és díját a házirend tartalmazza.

4. A tájékoztatással összefüggő kérdések

[bookmark: _Hlk224633362][bookmark: _Hlk224807493]A szolgáltatást/ellátást igénybe vevő személy/törvényes képviselője igazolja, hogy jelen megállapodás aláírásával egyidejűleg tájékoztatást kapott a Szoctv. 96. § (1) bekezdésében foglaltaknak megfelelően:
· az Intézményben biztosított szolgáltatás/ellátás tartalmáról és feltételeiről,
· az Intézmény által vezetett nyilvántartásokról,
· a szolgáltatást/ellátást igénybe vevő személy és hozzátartozói közötti kapcsolattartás, különösen a látogatás, a távozás és a visszatérés rendjéről,
· az intézményi jogviszony megszűnésének eseteiről,
· az Intézmény házirendjéről, támogatott lakhatás esetén az együttélés szabályairól,
· a fizetendő térítési díjról, teljesítési feltételeiről, továbbá a mulasztás következményeiről,
· a panaszjog gyakorlásának módjáról,
· a szolgáltatást/ellátást igénybe vevő személy jogait és érdekeit képviselő társadalmi szervezetekről.

[bookmark: _Hlk224806886]A szolgáltatást/ellátást igénybe vevő személy/törvényes képviselője igazolja továbbá, hogy jelen megállapodás aláírásával egyidejűleg tájékoztatást kapott – többek között – az 1/2000. (I. 7.) SzCsM rendelet 101/A. § (4) bekezdésében foglaltakról, így
· a szervezeti és működési szabályzat korlátozó intézkedésre vonatkozó szabályairól,
· az ellátotti jogokról a korlátozó intézkedés alkalmazása esetén,
· az ellátottjogi képviselő, illetve az érdekképviseleti fórum elérési lehetőségéről,
· a panaszjog lehetőségéről és gyakorlásának szabályairól. 

5. A személyi térítési díj megállapításának és fizetésének szabályai

· [bookmark: _Hlk230012185]Az intézményi térítési díjat a fenntartó Szociális és Gyermekvédelmi Főigazgatóság tárgyév április 1-jéig állapítja meg. Összege a szolgáltatási önköltséget nem haladhatja meg és év közben egy alkalommal, támogatott lakhatás esetében két alkalommal korrigálható.
· A személyi térítési díj összegét az intézményvezető – a szolgáltatást/ellátást igénybe vevő személy/törvényes képviselője által a személyes gondoskodást nyújtó szociális ellátások igénybevételéről szóló 9/1999. (XI. 24.) SzCsM rendelet 1. számú melléklete szerint benyújtott jövedelem- és vagyonnyilatkozatban foglaltak alapján – állapítja meg és arról írásban értesíti a térítési díj fizetésére kötelezettet.
· A személyi térítési díj összege nem haladhatja meg az intézményi térítési díj összegét.
· Az intézményi ellátásért fizetendő személyi térítési díj meghatározása során meg kell állapítani a szolgáltatást/ellátást igénybe vevő személyre vonatkozó jövedelemhányadot. A jövedelemhányad nem haladhatja meg a szolgáltatást/ellátást igénybe vevő személy havi jövedelmének 50%-át rehabilitációs célú lakóotthoni elhelyezés, 80%-át egyéb tartós elhelyezést nyújtó intézmény esetében úgy, hogy részére a költőpénz havi összege nem lehet kevesebb a tárgyév január 1-jén érvényes szociális vetítési alap összegének 20%-ánál. Ha a térítési díjat úgy állapították meg, hogy az vagyont is terhel, a költőpénz havi összege nem lehet kevesebb a tárgyév január 1-jén érvényes szociális vetítési alap összegének 30%-ánál.
· A személyi térítési díj az intézményi térítési díjjal megegyező összeg, ha a jövedelemhányad eléri vagy meghaladja az intézményi térítési díj összegét.
· A Szoctv. 117/B. §-a értelmében a szolgáltatást/ellátást igénybe vevő személy vagy a térítési díjat megfizető más személy írásban vállalhatja a mindenkori intézményi térítési díjjal azonos személyi térítési díj megfizetését. Ebben az esetben nem kell jövedelemvizsgálatot végezni a személyi térítési díj megállapítása érdekében. 
· Ha a jövedelemhányad nem éri el az intézményi térítési díj összegét, és a szolgáltatást/ellátást igénybe vevő személy jelentős pénzvagyonnal rendelkezik, a személyi térítési díj az intézményi térítési díjjal megegyező összeg azzal, hogy a jövedelemhányad és az intézményi térítési díj közötti különbözetet a jelentős pénzvagyonból kell fedezni.
· Ha a jövedelemhányad nem éri el az intézményi térítési díj összegét, és a szolgáltatást/ellátást igénybe vevő személy nem rendelkezik jelentős pénzvagyonnal, a személyi térítési díj a jelentős ingatlanvagyon kilencvenhatod részének és a jövedelemhányadnak az összege, de legfeljebb az intézményi térítési díjjal megegyező összeg.
· A térítési díjat a tartásra köteles és képes hozzátartozó, vagy annak megfizetését önként vállaló személy terhére is meg lehet állapítani.
· [bookmark: _Hlk215668145]A két hónapot meg nem haladó távollét idejére – a rehabilitációs célú lakóotthoni ellátás és a támogatott lakhatás kivételével – a távollét minden napjára a napi személyi térítési díj 20%-át kell fizetni. A távolléti napok naptári éves szinten összesíthetők. A két hónapot meghaladó távollét esetén, ha az ellátásban részesülő egészségügyi intézményben van, ott kezelés alatt áll, a távollét minden napjára a napi személyi térítési díj 40 %-át, ha nem egészségügyi intézményben tartózkodik, a távollét minden napjára a napi személyi térítési díj 60 %-át kell fizetni.
· Ha az ellátott a bentlakásos intézményben az intézményi étkezést nem veszi igénybe, az intézményi térítési díjat az élelmezésre fordított költségekkel csökkentve kell megállapítani.
· [bookmark: _Hlk230012542]Ha a fizetésre kötelezett a személyi térítési díj összegét vitatja, az intézményvezető erre vonatkozó írásbeli értesítésének kézhezvételétől számított 8 napon belül a fenntartó Szociális és Gyermekvédelmi Főigazgatóság illetékes kirendeltségének igazgatójához fordulhat. Ilyen esetben az illetékes kirendeltségigazgató dönt a személyi térítési díj összegéről.
· A térítési díj fizetésére kötelezett a megállapodásban foglaltak szerint havonta, a tárgyhónapot követően kiállított számlán feltüntetett határidőig köteles a személyi térítési díjat az Aranyalma Integrált Szociális Intézmény Fejér Vármegye (Magyar Államkincstár által vezetett) 10029008-00317416 számú előirányzat-felhasználási keretszámlájára átutalással, vagy készpénzátutalási megbízás (sárga csekk) útján megfizetni.
· Ha a térítési díj fizetésére kötelezett a díjfizetési kötelezettségnek határidőben nem tesz eleget, az intézményvezető felszólítja a tartozás rendezésére, a tartozás rendezésének elmaradása esetén a díjhátralékot nyilvántartásba veszi, és erről negyedévenként, jelzálogbejegyzés kezdeményezéséről való döntés érdekében évente tájékoztatja a fenntartó Szociális és Gyermekvédelmi Főigazgatóság illetékes kirendeltségét a díjhátralék behajtásával kapcsolatos intézkedések megtétele érdekében.
· Térítésidíj-fizetési kötelezettség elmulasztása esetén jelen megállapodás felmondásának – ezáltal az intézményi jogviszony megszűnésének – van helye, amennyiben hat hónapon át folyamatosan térítésidíj-tartozás áll fenn, és az a hatodik hónap utolsó napján a kéthavi személyi térítési díj összegét meghaladja, és a szolgáltatást/ellátást igénybe vevő személy, a törvényes képviselője vagy a térítési díjat megfizető személy vagyoni, jövedelmi viszonyai lehetővé teszik a térítési díj megfizetését. 
· Amennyiben jelzálogjog került bejegyzésre a térítési díj fizetésére kötelezett ingatlanvagyonán, jelen megállapodás a térítésidíj-fizetési kötelezettség elmulasztása címén nem felmondható. 

6. A szolgáltatást/ellátást igénybe vevő személy kötelezettségei 

· Közreműködik a rá vonatkozó egyéni gondozási terv elkészítésében, felülvizsgálatában.
· Személyes adatait, képességeit, készségeit illetően a valóságnak megfelelő információkat szolgáltat.
· A házirendben leírt szabályokat, intézményi-, működési utasításokat és a jelen megállapodásban foglaltakat betartja.
· A szolgáltatást/ellátást igénybe vevő személy köteles a személyi és jövedelmi adatainak változását haladéktalanul bejelenteni az intézményvezetőnek.
· Az intézmény szolgáltatásainak/ellátásainak igénybe vevője/törvényes képviselője vagy az egyéb fizetésre kötelezett köteles a személyi térítési díjat megfizetni.

7. Érdekképviseleti fórum, panaszjog gyakorlása
Az Intézmény, mint szolgáltatást nyújtó, biztosítja az érdekképviseleti fórum (a továbbiakban: ÉKF) működését. Az ÉKF működésének szabályait a házirend tartalmazza. 

Az Intézmény lehetőséget nyújt a szolgáltatást/ellátást igénybe vevő személy/törvényes képviselője, illetve a hozzátartozói számára észrevételeik, bejelentéseik, panaszaik megtételére. 

A szolgáltatást/ellátást igénybe vevő személy/törvényes képviselője és hozzátartozója az intézményi jogviszony megsértésével kapcsolatban panaszt – ide nem értve a jogviszony keletkezésével, megszüntetésével és az áthelyezéssel kapcsolatos panaszokat – terjeszthet elő az intézményvezetőhöz, az ÉKF-hez vagy az Intézmény irányadó belső szabályzatában meghatározott egyéb személyhez. A panasz elbírálására jogosult 15 napon belül írásban tájékoztatja a panaszt tevőt intézkedéséről. Ha a panaszt tevő a megtett intézkedéssel nem ért egyet, vagy a panasz kivizsgálására jogosult személy nem intézkedik, a panaszt tevő a panasszal a fenntartó Szociális és Gyermekvédelmi Főigazgatóság illetékes kirendeltségéhez fordulhat. 

A panaszt az Intézmény minden esetben nyilvántartásba veszi, különös figyelmet fordítva arra, hogy a bekért adatok ne sértsék az adatvédelmi előírásokat. A panaszkezelés részletes eljárási rendjét az Intézmény panaszok és közérdekű bejelentések intézményen belüli elintézésének rendjéről szóló belső szabályzata tartalmazza. Az Intézmény ezen szabályzatát elérhetővé teszi az Intézmény székhelyén és valamennyi telephelyén a faliújságon kifüggesztve, továbbá az Intézmény honlapján is. 

8. Adatkezelés/adatvédelem

Az Intézmény, mint adatkezelő mindent megtesz annak érdekében, hogy a felvett, tárolt és kezelt adatokat védje, megakadályozza azok jogosulatlan felhasználását és jogosulatlan megváltoztatását. Az adatkezelő kötelezettséget vállal arra, hogy törekszik minden tőle elvárható intézkedést megtenni annak érdekében, hogy az általa használt számítástechnikai rendszerek biztonságát megvalósítsa, különösen az általa kezelt adatokhoz való jogosulatlan hozzáférés megakadályozása érdekében. Felelőssége azonban nem terjed ki a szolgáltatás/ellátás nyújtásában közreműködő személyek tevékenységére. 
 
Az adatkezelésre és az adatok védelmére az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény, továbbá a Szoctv., az 1/2000. (I. 7.) SzCsM rendelet, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló, az Európai Parlament és Tanács (EU) 2016/679 rendelete (GDPR) rendelkezései az irányadóak. 

Az Aranyalma Integrált Szociális Intézmény Fejér Vármegye adatkezelési tájékoztatói az alábbi internetes elérési úton keresztül érhetőek el: www.fmiszi.hu

[bookmark: _Hlk166483731]Az adatkezeléssel érintett jogérvényesítési lehetőségeit az Infotv., valamint a Polgári Törvénykönyvről szóló 2013. évi V. törvény (a továbbiakban: Ptk.) tartalmazza. Ennek keretében az érintett a törvényben foglalt, adatkezeléssel kapcsolatos jogainak sérelme esetén az Infotv. 23. §-ában meghatározottak szerint bírósághoz, vagy az Infotv. 52. § (1) bekezdése értelmében a Nemzeti Adatvédelmi és Információszabadság Hatósághoz fordulhat.

9. Az intézményi jogviszony megszűnése

1. Az intézményi jogviszony megszűnik
· az intézmény jogutód nélküli megszűnésével,
· határozott idejű elhelyezés esetén a megjelölt időtartam lejártával,
· a szolgáltatást/ellátást igénybe vevő személy halálával,
· felmondással.

2. A szolgáltatást/ellátást igénybe vevő személy/törvényes képviselője – indokolás nélkül – írásban kérheti az intézményi jogviszony megszüntetését (felmondás). Ilyen esetben az intézményi jogviszony a felek megegyezése szerinti időpontban, ennek hiányában a bejelentést követő 15. napon szűnik meg.

3. Az intézményvezető az intézményi jogviszonyt felmondással megszünteti, ha 
              a) a szolgáltatást/ellátást igénybe vevő személy 
· másik intézménybe történő elhelyezése indokolt,
· a házirendet súlyosan megsérti,
· intézményi elhelyezése nem indokolt,
· jogosultsága megszűnik
              b) a térítési díjat megfizető személy (kötelezett) a térítési díj fizetési kötelezettségének nem tesz eleget.


A felmondási idő ……………… nap/hónap.

[bookmark: pr1577]Az intézményi jogviszony megszűnése esetén az intézményvezető írásban értesíti a szolgáltatást/ellátást igénybe vevőt/törvényes képviselőjét a személyes használati tárgyak és a megőrzésre átvett értékek elvitelének határidejéről, rendjéről és feltételeiről, továbbá az esedékes és hátralékos térítési díj befizetési kötelezettségéről, valamint a felek egymással szembeni követeléséről, kárigényéről, azok esetleges előterjesztési és rendezési módjáról.

10. Nyilatkozatok

[bookmark: _Hlk158043885]1. Jelen megállapodás aláírásával egyidejűleg a szolgáltatást/ellátást igénybe vevő/törvényes képviselője – figyelemmel a Szoctv. 96. § (3) bekezdésére – nyilatkozik, hogy 
· a jelen megállapodás 4. pontjában foglaltakat tudomásul vette, tiszteletben tartja,
· adatokat szolgáltat az intézményben a Szoctv. alapján vezetett nyilvántartásokhoz,    
· a szociális ellátásra való jogosultsághoz kapcsolódóan a szolgáltatást/ellátást igénybe vevői/törvényes képviselői, továbbá a közeli hozzátartozói természetes személyazonosító adatokban beállott változásokat haladéktalanul közli az intézményvezetővel.
E körben a szolgáltatást/ellátást igénybe vevő/törvényes képviselője büntetőjogi felelőssége tudatában kijelenti, hogy az általa közölt adatok a valóságnak megfelelnek, teljes körűek, azokon túlmenően egyéb adatról tudomása nincs. 

2. A szolgáltatást/ellátást igénybe vevő/törvényes képviselője nyilatkozik arra vonatkozólag, hogy az intézménybe érkező jövedelméből/rendszeres pénzellátásából a térítési díj levonásához

· hozzájárul
· nem járul hozzá.

[bookmark: _Hlk216879214]Amennyiben a szolgáltatást/ellátást igénybe vevő/törvényes képviselője a térítési díjnak az intézménybe érkező jövedelemből/rendszeres pénzellátásból történő levonásához hozzájárul, erről az 1. és – amennyiben a jövedelem/rendszeres pénzellátás felvételéhez és kezeléséhez meghatalmazás szükséges – a 2. melléklet kitöltésével nyilatkozik. 
 
[bookmark: _Hlk158044749][bookmark: _Hlk158044918][bookmark: _Hlk158044764]3. A szolgáltatást/ellátást igénybe vevő/törvényes képviselője nyilatkozik továbbá arról, hogy a(z) intézménnyel az elektronikus úton történő kapcsolattartást

· [bookmark: _Hlk158046021]vállalja
· nem vállalja.

[bookmark: _Hlk158046064](Amennyiben a szolgáltatást/ellátást igénybe vevő/törvényes képviselője az elektronikus úton történő kapcsolattartást vállalja, a 3. melléklet szerint nyilatkozik.)

4. Az ellátást igénybe vevő/törvényes képviselője kijelenti, hogy az ellátást igénybe vevőnek írásos végintézkedése

· van
· nincs.

11.  Jelen megállapodás módosítására a felek közös megegyezése alapján kerülhet sor.

12. A Felek megállapodnak, hogy vitás kérdéseiket elsősorban tárgyalás útján rendezik, és a megállapodásban nem szabályozott kérdésekben a Ptk. rendelkezéseit tekintik irányadónak.


[bookmark: pr1420][bookmark: 100][bookmark: pr1421][bookmark: pr1422][bookmark: pr1423][bookmark: pr1424][bookmark: 101][bookmark: pr1425][bookmark: pr1426][bookmark: pr1427][bookmark: pr1428][bookmark: pr1429][bookmark: pr1430][bookmark: pr2]
Bicske, 20……………..……



	……………………….	……………………………
	a szolgáltatást/ellátást igénybe vevő	intézményvezető
	és/vagy törvényes képviselő	


Mellékletek:

Kapják:

1. Szolgáltatást/ellátást igénybe vevő és/vagy törvényes képviselője
2. Irattár
